Ngohe Aromatawai: He papa paki matihiko

Paerewa Paetae Ngā Mahi a te Rēhia 91755: Te whakamātau hangarau matihiko hei whakaniko i tētahi mahi toi i roto i ngā mahi a te rēhia

Te Kaupapa Ako: Ngā Mahi a te Rēhia 2.5B v1

Whiwhinga: 4

**Te Horopaki**

Ko tāu nā mahi he waihanga papa paki matihiko (digital storyboard) hei hāpai i tētahi kaupapa kei ngā mahi a te rēhia.

Ka tīkina tētahi mahinga toi kua oti te whakatū, tērā pea he haka, he whakaeke, arā atu. Kātahi ka wawāhingia te waiata me te ataata.

Māu e whakamāori te taha waiata hei whakarite i te papa paki matihiko. Ka whakamahi ngā huarahi hangarau matihiko hei whakahanumi i te mahinga toi kia whakahoungia te putanga mahi toi. Tērā pea ka huri hei whakaari, hei kanikani, he aha atu rānei.

Ka mahi takitahi ki te whakarite i te papa paki matihiko nei.

Ka aromatawaingia tāu āhei ki te whakamātau hangarau matihiko hei whakaniko i tētahi papa paki matihiko e hāpai ana i tētahi kaupapa kei ngā mahi a te rēhia.

**Hei Mahi**

Māu e whiriwhiri te mahinga toi mō tēnei mahi. Rapua tētahi ataata o taua mahinga toi kua oti te whakatū.

Mātakitakina te ataata kua whiriwhiria e koe. Matapakihia ngā tikanga hangarau matihiko ka taea te whakamahi ki te papa paki matihiko, hei whakaniko i te mahinga toi.

Whakamāramahia ngā take i whakamahia ai aua tikanga hangarau matihiko hei hāpai, hei whakaniko, hei hiki i te āhuatanga tūturu kia puta ai i tētahi whakaaturanga/whakaputanga hou.

Whakaritea te papa paki matihiko. Whakamāramahia ngā tikanga hangarau matihiko kua whakamahia kia haere ngātahi ai ngā whakaahua, te reo, te iere, me te wairua o te papa paki matihiko.

Whakaatuhia tō papa paki matihiko (ki tō kaiako, ō hoa kura, ki a wai atu rānei), āta whakamāramahia atu ki a rātou ngā tikanga hangarau matihiko o roto me tō whakamāori i aua tikanga. Āta whakamāramahia te whakaniko i te mahi toi kua pā mai.

Taunakitanga: Ngā Mahi a te Rēhia 91755 He papa paki matihiko

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka  | Taunakitanga mō te Kairangi |
| * Te whakamātau hangarau matihiko hei waihanga i tētahi papa paki matihiko.
* Ka whakaatu i te mārama ki ngā tikanga o te hangarau matihiko i roto i te horopaki Māori.

***Hei tauira:****Kua whakmātauhia e te ākonga ngā pūkenga auaha me te whakamārama i ngā tikanga hangarau matihiko, hei hāpai i te mahinga toi.**Kua whakamātau i ngā tikanga hangarau matihiko kia puta ai te huānga me ngā tukanga toi matihiko e whakaatu ana i te papa paki matihiko.* | * He kaiaka te whakamātau hangarau matihiko hei waihanga i tētahi papa paki matihiko.
* Ka whakamāori i ngā tikanga o te hangarau matihiko kia hāngai tōtika ki tētahi kaupapa.

**Hei tauira:***Kua whakamāorihia e te ākonga ngā pūkenga auaha me te whai māramatanga mō ngā tikanga hangarau matihiko.* *Kua whakamātau i ngā tikanga hangarau matihiko kia puta ai te rerehua o te whakamātau i ngā tikanga hangarau matihiko.* *Kua kitea te whanaketanga o ngā ariā toi me ōna rerehua ahakoa te horopaki.* | * He kairangi te whakamātau hangarau matihiko hei waihanga i tētahi papa paki matihiko.
* Ka whakawhānui i ngā tikanga o te hangarau matihiko kia whaitake ai i roto i tētahi kaupapa.

***Hei tauira:****Kua whakaaturia e te ākonga ngā pūkenga auaha me te whai māramatanga mō ngā tikanga hangarau matihiko.* *Kua tāpiri i ngā tikanga hangarau matihiko kia puta ai te rerehua o te whakamātau i ngā tikanga hangarau matihiko.* *Kua kitea, kua rongohia ngā pūkenga matihiko me ōna kounga ahakoa te horopaki.* |